Diari Oficial de la Generalitat Valenciana


Sumari del DOGV 6505, del 19-04-2011 (2011/4468)

Aprovació del projecte de modificació puntual de l'ordenació detallada del Pla General en zona de sòl urbà.
-----------------------------------------------------------------------------------------------------------

### Dades del document

Número de DOGV
:   6505

Data del DOGV
:   19-04-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/4468


Data del document
:   01-04-2011

Organisme emissor
:   Ajuntament de Montitxelvo

Tipus de document
:   Anunci

Descriptors 

:   * Montitxelvo
    * pla d'urbanisme
    * administració local

Aprovació del projecte de modificació puntual de l'ordenació detallada del Pla General en zona de sòl urbà. [2011/4468]  
En compliment del que disposa l'article 104 de la Llei Urbanística Valenciana i 326 del Reglament d'Ordenació i Gestió Territorial i Urbanística es fa públic l'acord del Ple de l'Ajuntament, celebrat en sessió de 30 de març de 2011, pel qual s'aprova el projecte de modificació puntual del Pla General de Montitxelvo consistent en l'ampliació del front de fatxada de la zona nord del nucli urbà de Montitxelvo:  
  
«Aprovació del projecte de modificació puntual de l'ordenació detallada del Pla General en zona de sòl urbà.   
  
Antecedents  
  
Primer. El municipi de Montitxelvo compta amb Pla General d'Ordenació Urbana, aprovat per la Comissió Territorial d'Urbanisme en sessió celebrada el dia 5 de novembre de 1998.   
  
Segon. Amb motiu de flexibilitzar les condicions de parcel·lació dels solars que queden pendents d'edificar al municipi, i d'esta manera, facilitar el procés edificatori, es va sotmetre a informació pública un projecte de modificació puntual del Pla General que afecta les determinacions que s'assenyalen a continuació, mitjançant un Acord plenari de l'Ajuntament de data 22 de desembre de 2010.  
L'àmbit territorial objecte de la modificació comprèn els terrenys compresos en la unitat urbana situada al nord del nucli urbà de Montitxelvo, amb la classificació i qualificació de sòl urbà, tolerància magatzems agrícoles i naus industrials (SU-TAI), pel vigent Pla General d'Ordenació Urbana de Montitxelvo.  
Constituïx la totalitat dels sòls de la unitat urbana inclosos en la dita classificació i qualificació. Esta unitat urbana limita:  
- Pel nord: amb sòl no urbanitzable comú i el sector de sòl urbanitzable industrial (SURB-I).   
- Pel sud: amb l'avinguda de la Constitució i el sòl urbà d'expansió (SU-RE).   
- Per l'est: amb SURB-I.  
- Per l'oest: amb el sòl urbà d'expansió (SU-RE).   
Els usos permesos en este sòl els regulen en els articles 3.1.2 i següents de les normes urbanístiques (NNUU) i inclouen, entre altres, tots els tipus de vivenda, els magatzems agrícoles i diversos tipus de xicotetes indústries no molestes.  
Les tipologies d'edificis permeses són:  
Edificació aïllada i oberta, en les naus existents al camí de Benicolet i Xovata.  
Per a les vivendes són l'edificació adossada, agrupada o en filera.  
  
Les parcel·les de nova creació a partir de l'aprovació del PGOU han de complir les condicions següents:  
- Superfície mínima del solar: 116 m².  
- Longitud de fatxada igual o superior a 8 m.  
- S'haurà de poder inscriure un cercle de 6 m de diàmetre.  
Pel que fa a la profunditat edificable, el planejament autoritza l'edificació en tota la profunditat de la parcel·la per a tots els usos, respectant les alineacions a fatxada que estableix el pla d'alineacions i rasants del PGOU, sempre que s'alliberen les plantes amb patis interiors per a complir les normes higienicosanitàries d'il·luminació i vistes que marca el Codi Civil.  
L'ocupació màxima en planta és del 100%.  
L'altura màxima en tota la zona serà de 9,50 m mesura a cornisa i es permet la construcció de 3 plantes (PB+2).  
  
Tercer. La present modificació té com a objecte modificar les condicions que ha de reunir un solar per a ser edificable, en el sòl classificat com a sòl urbà tolerància magatzems agrícoles i naus industrials (SU-TAI). La modificació afecta la fatxada mínima, ample mínim de fatxada i diàmetre inscriptible.  
  
En concret, es modifica l'article 3.14 de les NNUU, que indica les condicions per als solars edificables per a tot el nucli urbà:  
  
"3.1.4. Solar edificable  
Perquè un solar siga edificable haurà de complir, a més del que preveu l'article 6 de Llei Reguladora de l'Activitat Urbanística Valenciana, les següents limitacions de superfície de parcel·la mínima, diàmetre inscriptible i fatxada mínima, segons la zona a què pertanyia.  
  
No seran aplicables estes limitacions quan el solar procedisca del derrocament d'un edifici existent o quan estiga limitat per altres edificis i no siga possible ampliar-lo sense donar lloc a una reparcel·lació.  
Es prohibeix expressament la divisió o segregació de terrenys que donara lloc a parcel·les que no complisquen les condicions mínimes exigides per a tindre el caràcter de solar edificable.  
Zona 1: Nucli històric tradicional (SU-RNH)  
Zona 3: Zona d'expansió (SU-RE)  
Les parcel·les de nova creació, a partir de l'aprovació del present Pla General, hauran de complir les condicions següents:  
- Superfície mínima de 60 m².  
- S'haurà de poder inscriure un cercle de 4 m de diàmetre.  
- Longitud de fatxada igual o superior a 6 m.  
Zona 2: tolerància de magatzems agrícoles i naus industrials (SU-TAI)  
Les parcel·les de nova creació, a partir de l'aprovació del present Pla General, hauran de complir les condicions següents:  
- Superfície mínima 116 m².  
- S'haurà de poder inscriure un cercle de 6 m diàmetre.  
- Longitud de fatxada igual o superior a 8 m."  
  
L'abast de la modificació es fa efectiu a través d'una nova redacció de l'article 3.1.4 de les normes urbanístiques amb el text següent:  
  
"3.1.4. Solar edificable  
Perquè un solar siga edificable haurà de complir, a més del que preveu l'article 11 de Llei 16/2005 Urbanística Valenciana, les següents limitacions de superfície de parcel·la mínima, diàmetre inscriptible i fatxada mínima, segons la zona a què pertanyia.  
No seran aplicables estes limitacions quan el solar procedisca del derrocament d'un edifici existent o quan estiga limitat per altres edificis i no siga possible ampliar-lo sense donar lloc a una reparcel·lació.  
Es prohibeix expressament la divisió o segregació de terrenys que donara lloc a parcel·les que no complisquen les condicions mínimes exigides per a tindre el caràcter de solar edificable.  
Zona 1: nucli històric tradicional (SU-RNH)  
Zona 3: zona d'expansió (SU-RE)  
Les parcel·les de nova creació, a partir de l'aprovació del present Pla General, hauran de complir les condicions següents:  
- Superfície mínima de 60 m².  
- S'haurà de poder inscriure un cercle de 4 m de diàmetre.  
- Longitud de fatxada igual o superior a 6 m.  
Zona 2: tolerància de magatzems agrícoles i naus industrials (SU-TAI)  
Les parcel·les de nova creació, a partir de l'aprovació de la present modificació, hauran de complir les condicions següents:  
- Superfície mínima 80 m².  
- S'haurà de poder inscriure un cercle de 4 m de diàmetre.  
- Longitud de fatxada igual o superior a 6 m."  
  
En la modificació es redueix la superfície mínima de la parcel·la a 80 m², la longitud mínima de la fatxada a 6 m i el diàmetre del cercle inscriptible dins de la parcel·la a 4 m.  
  
Quart. Durant el tràmit d'informació pública d'un mes, que es va dur a terme per mitjà de publicacions en el periòdic Levante el 31 de gener 2011 i en el Diari Oficial de la Comunitat Valenciana de data 25 de gener de 2011, no s'ha presentat cap al·legació, per la qual cosa és procedent l'aprovació del dit projecte de modificació puntual del Pla General, sense modificacions.  
  
  
  
Fonaments de dret  
  
Primer. Es donen per reproduïts els continguts en els antecedents i en els informes dels serveis municipals que hi ha en l'expedient per considerar-los ajustats a dret.  
  
Segon. La modificació del Pla General té la seua cobertura normativa en els preceptes següents:  
A) Articles 91, 94 en relació amb l'article 83 de la LUV i 223 del ROGTU sobre la modificació del Pla i procediment que s'ha de seguir.   
B) Article 81 de la LUV, respecte a la promoció i iniciativa de la modificació.  
C) Articles 37, 57 i 60 de la LUV i 120, 121.3, 125, 223.5 i 273.3 del ROGTU, respecte a l'afecció de l'ordenació detallada i no estructural del Pla i delimitació d'una unitat d'execució.  
D) L'oportunitat dels reajustaments proposats queda plenament justificada en el projecte.  
E) En aplicació dels articles 104 i 106 de la LUV, 328 i 586 del ROGTU, és procedent la remissió del projecte de modificació a la conselleria competent en urbanisme, així com la publicació de l'acord d'aprovació definitiva i el contingut de les normes urbanístiques en el Butlletí Oficial de la Província. Així mateix, en aplicació del que disposa l'article 326 del ROGTU és procedent també la seua publicació en el Diari Oficial de la Comunitat Valenciana.  
  
Sobre la base dels antecedents i fonaments jurídics exposats, el Ple acorda:  
  
Primer. Aprovar, sense modificacions, el projecte de modificació puntual del Pla General de Montitxelvo consistent en l'ampliació del front de fatxada de la zona nord del nucli urbà de Montitxelvo.  
  
  
Segon. Remetre una còpia del projecte de modificació puntual del Pla General de Montitxelvo a la conselleria competent en urbanisme als efectes que legalment siguen procedents.  
  
Tercer. Publicar este acord en els butlletins oficials que legalment siguen procedents, junt amb les normes urbanístiques aprovades, així com altres documents amb eficàcia normativa.»  
  
Contra el present acord, que posa fi a la via administrativa, es pot interposar recurs contenciós administratiu, davant de la Sala Contenciosa Administrativa del Tribunal Superior de Justícia de València, en el termini de dos mesos a comptar de l'endemà de la publicació del present anunci, de conformitat amb l'article 46 de la Llei 29/1998, de 13 de juliol, de la Jurisdicció Contenciosa Administrativa.   
  
Tot això sense perjuí que es puga exercitar qualsevol altre recurs que s'estime pertinent.  
  
Montitxelvo, 1 d'abril de 2011.- L'alcalde: Josep Miquel Climent Orts.